ફિલ્મ ‘બધાઈ હો'માં લીડ રોલ પ્લે કરનારો આયુષ્માન પણ પોતે મિડલ ક્લાસ ફેમિલીમાંથી આવે છે. તે કહે છે કે, ‘જુઓ, તમામ વેલ્યૂઝ ટકાવવાની જવાબદારી મિડલ ક્લાસે જ સ્વીકારી છે. હાઈ ક્લાસ અને લો ક્લાસને આ બધી બાબતોથી ફરક પડતો નથી. તેઓ દુનિયાનો વિચાર કરતા નથી. દુનિયાના લોકો વિશે ફક્ત મિડલ ક્લાસ જ વિચારે છે. તેમને જ લાગે છે કે, લોકો શું કહેશે? મિડલ ક્લાસવાળા જ દુનિયાભરના નિયમો, કાયદાઓ અને માપદંડોને માને છે. તેઓ જ પોતાનાં સંતાનોને સારી રીતે ઉછેરીને તેમને આગળ વધારવાની કોશિશ કરતા રહે છે. કદાચ આ જ કારણે મિડલ ક્લાસે સમાજને જાળવી રાખ્યો છે. એક મિડલ ક્લાસ ફેમિલીમાં મારો ઉછેર થયો હોવાના કારણે હું આ કૅરૅક્ટર્સની સાથે રિલેટ થઈ શકું છું.